
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 87
                                                                din 14 mai 2019
      privind preluarea unui imobil din administrarea Spitalului Municipal Sighișoara 

    și trecerea acestuia în administrarea S.C. Compania Aquaserv S.A. 
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.720/09.05.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere adresa cu nr. 416/05.04.2019, înregistrată la Municipiul Sighișoara cu nr. 9.983/08.04.2019, prin care S.C. Compania Aquaserv S.A. - Sucursala Sighișoara solicită în principiu, trecerea în administrarea acesteia, a imobilului - garaj situat în Municipiul Sighișoara, str. Ecaterina Teodoroiu nr. 4, motivând că dorește cuprinderea acestui imobil - garaj în planul de reabilitare a curții aferente clădirii din Municipiul Sighișoara, str. Ecaterina Teodoroiu nr. 4, unde se află sediul societății;

Având în vedere faptul că, la adresa mai sus menționată, respectiv, în Municipiul Sighișoara, str. Ecaterina Teodoroiu nr. 4, S.C. Compania Aquaserv S.A. - Sucursala Sighișoara deține în administrare în urma preluării de la Spitalul Municipal Sighișoara, conform prevederilor Hotărârii Consiliului Local Sighișoara nr. 71/30.04.2009, două imobile: clădirea - actualmente sediu al societății și construcția - gheretă portar, iar construcția - garaj auto se află în administrarea Spitalului Municipal Sighișoara;

Având în vedere adresa cu nr. 1.613/19.04.2019, înregistrată la Municipiul Sighișoara cu nr. 11.379/19.04.2019, prin care Spitalul Municipal Sighișoara face cunoscut faptul că nu a prevăzut sume pentru repararea imobilului - garaj auto, situat în Municipiul Sighișoara, str. Ecaterina Teodoroiu nr. 4, în bugetul aferent anului 2019, iar pentru acoperirea necesităților privind gararea flotei auto proprii s-a identificat un garaj situat în altă locație;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Ținând cont și de prevederile Contractului de Delegare a Gestiunii Serviciilor Publice de alimentare cu apă şi de canalizare, înregistrat cu nr. 22/05.03.2010, la Asociaţia de Dezvoltare Intercomunitară „Aquainvest Mureş” şi cu nr. 202662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 12.719/09.05.2019, prin care se propune preluarea din administrarea Spitalului Municipal Sighişoara, a imobilului - garaj auto situat în Municipiul Sighișoara, str. Ecaterina Teodoroiu nr. 4 și trecerea acestuia în administrarea S.C. Compania Aquaserv S.A., îndeplinindu-se prevederile legale în acest sens;
Având în vedere avizul favorabil al comisiei de comerț;
În temeiul art. 36 (2) lit. „c”, (5) lit. „a” şi (9), art. 45 (3), art. 115 (1) lit. „b” și a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,  
H O T Ă R Ă Ş T E:
Art. 1. Se aprobă preluarea din administrarea Spitalului Municipal Sighişoara în administrarea Municipiului Sighişoara a imobilului - garaj auto situat în Municipiul Sighișoara, str. Ecaterina Teodoroiu nr. 4, în suprafață de 24 mp., având nr. de inventar 1.6.4.5.012 și valoare de inventar 23.803,37 lei.

Art. 2. Se aprobă trecerea în administrarea S.C. Compania Aquaserv  S.A., a imobilului - garaj auto situat în Municipiul Sighișoara, str. Ecaterina Teodoroiu nr. 4, în suprafață de 24 mp., având nr. de inventar 1.6.4.5.012 și valoare de inventar 23.803,37 lei.

Art. 3. (1) Se aprobă suplimentarea anexei nr. 2.a - Sighișoara la Contractul de Delegare a Gestiunii Serviciilor Publice de alimentare cu apă şi de canalizare, înregistrat cu nr. 22/05.03.2010, la Asociaţia de Dezvoltare Intercomunitară „Aquainvest Mureş” şi cu nr. 202662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate, cu imobilul - garaj auto situat în Municipiul Sighișoara, str. Ecaterina Teodoroiu nr. 4, în suprafață de 24 mp., având nr. de inventar 1.6.4.5.012 și valoare de inventar 23.803,37 lei.

 (2) Modificarea anexei nr. 2.a - Sighișoara la Contractul de Delegare a Gestiunii Serviciilor Publice de alimentare cu apă şi de canalizare, înregistrat cu nr. 22/05.03.2010, la Asociaţia de Dezvoltare Intercomunitară „Aquainvest Mureş” şi cu nr. 202662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate se va face prin act adițional.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică, Biroul Juridic din cadrul Municipiului Sighişoara, Spitalul Municipal Sighișoara și S.C. Compania Aquaserv S.A. - Sucursala Sighișoara.

Art. 5. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Spitalul Municipal Sighișoara;

  2 ex. S.C. Compania Aquaserv S.A. - Sucursala Sighișoara.

15 ex.

B.A. 
